Koning Zwelithini kritiseer gays | Nuus24
Swart lesbiërs 'leef in vrees'
Johannesburg – Koning Goodwill Zwelithini het mense wat in gay verhoudings is skerp gekritiseer en hulle as "vrot" bestempel, het 'n berig Maandag gesê."Tradisioneel was daar nie mense wat in verhoudinge is met ander van dieselfde geslag nie. Daar was niks soos dit nie en as jy dit doen moet jy weet jy is vrot," is hy in The Times aangehaal."Ek gee nie om hoe julle daaroor voel nie. As jy dit doen moet jy weet dat dit verkeerd is en dat jy vrot is. Dit is nie aanvaarbaar nie."Hy het dié uitlatings in Nquthu in KwaZulu-Natal gemaak tydens die 133ste herdenking van die oorlog van Isandlwana wat die Zoeloe-regimente gewen het.Zwelithini het die verhoog Sondag met pres. Jacob Zuma, wat in 2006 gekritiseer is vir homofobiese uitlatings wat hy tydens 'n Erfenisdag-viering gemaak het, gedeel.– Volg Nuus24 op Twitter - SAPA